L 303/14
ET
Euroopa Liidu Teataja
23.11.2022
(21)
STECFi esitatud põhjustel, millega komisjon nõustub, tuleks lubada, et erandit kohaldatakse kuni 31. detsembrini 2023.
(22)
Delegeeritud määruse (EL) 2020/2015 artikli 13 lõike 1 punktiga f on kuni 31. detsembrini 2022 tehtud vähese tähtsusega erand hirvkala (Caprus aper) puhul, mis on püütud põhjatraale kasutavate laevadega ICES rajoonides 7. b–7.c ja 7.f–7.k.
(23)
Ühises soovituses taotleti kõnealuse erandi pikendamist kuni 31. detsembrini 2023.
(24)
STECF tunnistas, et on keeruline katsetada püügivahendeid nii, et selektiivsus paraneks üksnes hirvkalade puhul.
Seetõttu märkis STECF, et kõnealuse liigi puhul on selektiivsust raske parandada ja selle saavutamiseks peaksid asjaomased kalalaevastikud kandma ebaproportsionaalseid kulusid.
(25)
STECFi esitatud põhjustel, millega komisjon nõustub, tuleks lubada, et erandit kohaldatakse kuni 31. detsembrini 2023.
(26)
Delegeeritud määruse (EL) 2020/2015 artikli 13 lõike 1 punktiga d on kuni 31. detsembrini 2022 tehtud vähese tähtsusega erand kilttursa (Melanogrammus aeglefinus) aastase kogusaagi 5 % suhtes, mis on püütud: — ICES rajoonides 7.b, 7.c ja 7.e–7.k laevadega, millel kasutatakse vähemalt 100 mm võrgusilmaga põhjatraale ja nootasid (OTB, OTT, OT, PTB, PT, SSC, SDN SPR, SX, SV, TBN, TBS, TB, TX), kui norra salehomaar ei moodusta saagist rohkem kui 30 % ja kui jätta välja piimtraaliga püük; — ICES rajoonides 7.b, 7.c ja 7.e–7.k laevadega, millel kasutatakse vähemalt 80 mm võrgusilmaga püügivahendit, kui norra salehomaar moodustab saagist rohkem kui 30 %; — ICES rajoonides 7.b, 7.c ja 7.e–7.k laevadega, millel kasutatakse vähemalt 80 mm võrgusilmaga piimtraale koos flaami paneeliga.
(27)
Ühises soovituses taotleti kõnealuse erandi pikendamist kuni 31. detsembrini 2023.
(28)
STECF võttis teadmiseks nii loodepiirkonna vete liikmesriikide jätkuvad jõupingutused asjaomastes püügipiir­ kondades selektiivsuse parandamiseks kui ka selektiivsemate püügivahendite kasutuselevõtu Keldi meres.
STECF tõdes ka, et selle liigi puhul on raske selektiivsust veelgi parandada.
(29)
STECFi esitatud põhjustel, millega komisjon nõustub, tuleks lubada, et erandit kohaldatakse kuni 31. detsembrini 2023.
Kõnealuse erandi kasutamise hoolika jälgimise eesmärgil palutakse liikmesriikidel tagada erandi üle range järelevalve ja koguda asjakohaseid tagasiheiteandmeid, mis tuleb komisjonile esitada enne 1. maid 2023.
(30)
Delegeeritud määruse (EL) 2020/2015 artikli 13 lõike 1 punktiga i on kuni 31. detsembrini 2022 tehtud vähese tähtsusega erand põhjaatlandi hõbekala (Argentina silus) puhul kuni 0,6 % ulatuses kõnealuse liigi kõigi püügivahenditega püütud aastasest kogusaagist, kui püük toimub ICES rajoonis 5.b (ELi veed) ja ICES 6. alapiirkonnas laevadega, millel kasutatakse vähemalt 100 mm võrgusilmaga (TR1) põhjatraale (OTT, OTB, TBS, TBN, TB, PTB, OT, PT, TX).
(31)
Ühises soovituses taotleti kõnealuse erandi pikendamist kuni 31. detsembrini 2023.
(32)
STECF nentis, et teatatud tagasiheite väike maht näitab, et kõnealuse erandi mõju on tõenäoliselt väike.
Lisaks on selektiivsuse suurendamise meetmeid raske parandada, ilma et asjaomased kalalaevastikud peaksid kandma ebaproportsionaalseid kulusid.
STECFi esitatud põhjustel, millega komisjon nõustub, tuleks lubada, et erandit kohaldatakse kuni 31. detsembrini 2023.
(33)
Delegeeritud määruse (EL) 2020/2015 artikli 13 lõike 1 punktiga j on kuni 31. detsembrini 2022 tehtud vähese tähtsusega erand stauriidide (Trachurus spp.) puhul kuni 3 % ulatuses kõnealuse liigi kaaspüügist tulenevast aastasest kogusaagist, mis on püütud ICES 6. alapiirkonnas ja ICES rajoonides 7.b–7.k põhjalähedaste liikide segapüügil laevadega, mis kasutavad põhjatraale, nootasid ja piimtraale (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX).